**OPIS ZADATKA**

**Poziv za stručnjaka/stručnjake za sprovođenje situacionog testiranja o rodno zasnovanoj diskriminaciji**

1. **POZADINA**

Kosovski centar za rodne studije (KCRS) osnovan je 2003. godine i od tada je postao lider u sprovođenju istraživanja o pitanjima roda i razvoju studija roda na Kosovu. Kosovski centar za rodne studije, kao organizacija čija je misija da integriše rodnu perspektivu u sve analize, programe i politike svih sektora kosovskog društva, od svog osnivanja je glas na centralnom i lokalnom nivou, u proizvodnji kontekstualizovanog feminističkog znanja, dokumentovanju istorije političkog aktivizma žena i promociji feminističkog aktivizma među mlađim generacijama. Misija Kosovskog centra za rodne studije (KCRS) je integracija rodne perspektive u sve sfere života, kao i razvoj i sprovođenje inkluzivnih javnih politika kroz zastupanje zasnovano na rodnoj analizi.

Kosovski centar za rodne studije (KCRS), u partnerstvu sa Kosovskom inicijativom za stabilnost (KIS), sprovodi projekat „Unapređenje rodne ravnopravnosti i raznolikosti kroz eliminaciju rodno zasnovane diskriminacije na radnom mestu“, koji finansira Evropska unija, a kojim upravlja Kancelarija Evropske unije na Kosovu. Glavni cilj projekta je da se identifikuju neke od trenutnih borbi i izazova u organizovanju tržišta rada na Kosovu iz prizme ljudskih prava i rodno zasnovane diskriminacije. Identifikovanjem glavnih problema, predložena akcija će takođe navesti najprikladnije javne politike i strategije za ključne aktere za intervencije na tržištu rada sa ciljem unapređenja trenutnih normi i praksi na radu, sa akcentom na ugrožene društvene grupe. Predložena akcija je usmerena na osetljivije društvene grupe na Kosovu, koje se nalaze na dnu društvene i ekonomske hijerarhije, i daje stav o uključivanju i poštovanju njihovih prava, kao preduslova za ispunjavanje procesa pristupanja Kosova EU. Da bi se to postiglo, specifični ciljevi projekta su posvećeni na:

* O1: Unapređivanju rodne perspektive u dokumentima za pristupanje EU.
* O2: Povećanje angažovanosti ženskih organizacija u procesu integracija sa EU.
* O3: Informisanje i uključivanje društva u rodni i diskurs o integracijama u EU.

Jedna od ključnih aktivnosti ovog projekta je sprovođenje **situacionog testiranja zasnovanog na dokazima**, usmerenog na procenu i dokumentovanje slučajeva rodno zasnovane diskriminacije na tržištu rada u privatnom sektoru na Kosovu. Situaciono testiranje je široko priznata metoda za otkrivanje skrivene ili sistemske diskriminacije upoređivanjem tretmana dve osobe, od kojih jedna pripada zaštićenoj ili marginalizovanoj kategoriji (npr. žene, etničke manjine, osobe sa invaliditetom, LGBTKI+ zajednice) i druga je osoba u kontroli bez takvih karakteristika. Ova metoda omogućava zainteresovanim stranama da prikupe objektivne, na iskustvu zasnovane dokaze o diskriminatornom ponašanju.

1. **SVRHA**

Cilj ovog zadatka je da se osmisle, koordiniraju, sprovedu, dokumentuju i prezentuju nalazi situacionog testiranja radi otkrivanja i dokumentovanja rodno zasnovane diskriminacije u privatnom sektoru na Kosovu.

1. **DELOKRUG**

**Aktivnost 6.1: Priprema za situaciono testiranje**

* Osmislite specifične scenarije testiranja relevantne za uobičajene slučajeve diskriminacije na radnom mestu.
* Uposlite ispitanike/ce i kontrolišite ispitanike iz odgovarajućih ciljnih grupa (npr. žene, etničke manjine, osobe sa invaliditetom, LGBTKI+ zajednica).
* Razvijte i sprovedite kratak program obuke za ispitanike/ce koji pokriva njihovu ulogu i odgovornosti, korišćenje scenarija i upitnika, etička razmatranja, saglasnost i poverljivost, kao i pravnu sigurnost.

**Aktivnost 6.2: Sprovođenje** **situacionog testiranja**

* Koordinirajte sprovođenje uparenih testova u dogovorenim uslovima privatnog sektora.
* Nadgledajte administriranje scenarija i osigurajte da svi isptanici/e poštuju procedure.
* Prikupite i procenite odgovore putem strukturiranih upitnika koji se popunjavaju odmah nakon svakog testa.
* Procenite rezultate testa kako biste utvrdili da li je došlo do diskriminacije.

**Aktivnost 6.3: Dokumentacija i izveštavanje**

* Dokumentujte ceo proces testiranja, uključujući metodologiju i korišćene scenarije, lokacije/sektore koji su testirani, rezime nalaza i etičke mere zaštite.
* Osigurajte da su identiteti ispitanika zaštićeni pseudonimima ili kodiranim identifikatorima.
* Ako je potrebno, konsultujte se sa pravnim stručnjacima kako biste osigurali da je dokumentacija u skladu sa kosovskim pravnim i standardima ljudskih prava.
* Podnesite sveobuhvatni završni izveštaj (maksimalno 25 stranica + prilozi) i pripremite sažetu prezentaciju nalaza u formatu PPT.

**Aktivnost 6.4: Prezentacija nalaza**

* Učestvujte na konferenciji koju organizuje KCRS radi predstavljanja nalaza.
1. **OČEKIVANI REZULTATI**

Izabrani/a stručnjak/inja (ci/inje) biće odgovorni/e za dostavu sledećih rezultata na blagovremen, etički i profesionalan način, osiguravajući jasnoću, tačnost i usklađenost sa ciljevima projekta:

* Početni izveštaj, uključujući metodologiju, predložene scenarije testiranja, plan obuke i etičke mere zaštite.
* Zapošljavanje ispitanika i završen program obuke.
* Završeno situaciono testiranje sa detaljnim evidencijama i evaluacijom.
* Završni izveštaj i PowerPoint prezentacija.
* Učešće na konferenciji.
1. **TRAJANJE I VREMENSKI ROK**

Očekuje se da će zadatak početi u **septembru 2025. godine** i biti završen u roku od **2-3 meseca** od potpisivanja ugovora, uključujući terenski rad, analizu i izveštavanje.

1. **POTREBNE KVALIFIKACIJE**

Kandidati moraju pokazati snažnu kombinaciju tehničkih, kontekstualnih i etičkih kompetencija za dizajniranje i sprovođenje visokokvalitetnog situacionog testiranja. Minimalne kvalifikacije uključuju:

* Univerzitetska diploma (diploma osnovnih studija ili viša) u relevantnoj oblasti kao što su sociologija, psihologija, ljudska prava, studije roda, pravo, javna politika ili društvene nauke. Master diploma je prednost.
* Najmanje 3 godine stručnog iskustva u sprovođenju terenskih istraživanja ili zadataka praćenja i evaluacije.
* Dokazana sposobnost za razvoj i primenu kvalitativnih i/ili mešovitih metodoloških metodologija istraživanja.
* Dokazano iskustvo u pripremi strukturiranih upitnika, sprovođenju intervjua i sintezi podataka u svrhu izveštavanja.
* Snažno razumevanje rodne ravnopravnosti, antidiskriminacionog zakonodavstva i dinamike tržišta rada na Kosovu.
* Poznavanje intersekcionalnosti i višestrukih oblika diskriminacije sa kojima se suočavaju marginalizovane grupe kao što su žene, etničke manjine, LGBTKI+ osobe i osobe sa invaliditetom.
* Poznavanje standarda EU o nediskriminaciji, instrumenata za ljudska prava i relevantnih nacionalnih pravnih okvira.
* Iskustvo u dizajniranju ili sprovođenju situacionog testiranja ili sličnih metoda tajne procene je značajna prednost.
* Sposobnost razvoja realističnih scenarija testiranja koji odražavaju lokalne uslove na tržištu rada i diskriminatorne rizike.
* Dokazana sposobnost etičkig sprovođenja osetljivih istraživanja, osiguravajući poverljivost, informisani pristanak i bezbednost učesnika.
* Razumevanje propisa o privatnosti i zaštiti podataka na Kosovu i kako odgovorno anonimizovati podatke.
* Odlične analitičke i pismene veštine na albanskom i/ili engleskom jeziku, sa sposobnošću izrade konciznih I izveštaja od uticaja.
* Snažne međuljudske veštine, posebno pri radu sa ranjivim grupama stanovništva.
* Sposobnost jasnog predstavljanja nalaza netehničkoj publici, uključujući zainteresovane strane iz vlade, civilnog društva i međunarodnih partnera.
* Sposobnost za samostalan rad i postizanje rezultata u kratkim rokovima.
* Dostupnost tokom celog perioda zadatka.
1. **ETIČKA RAZMATRANJA**

Situaciono testiranje mora se sprovesti u skladu sa etičkim standardima, obezbeđujući:

* Informisani pristanak (gde je primenljivo).
* Anonimnost i poverljivost.
* Izbegavanje štete po ispitivače ili trećih lica.
* Usklađenost sa nacionalnim zakonima i standardima zaštite podataka.
1. **PROCES PRIJAVE**

Zainteresovani kandidati treba da dostave sledeće:

* Izjavu o zainteresovanosti (1–2 stranice);
* Tehnički predlog sa opisom metodologije i vremenskog okvira;
* Finansijski predlog (u evrima);
* Biografiju(je) stručnjaka-nje/stručnjaka-nja;
* Najmanje dve reference za sličan rad u prošlosti.

Prijave treba poslati na **qksgj\_kgsc@yahoo.com** do **24. avgusta 2025. godine**, u **17:00** **časova**.

1. **KRITERIJUMI ZA OCENU**

Prijave će biti ocenjene na osnovu:

• Relevantnosti i kvaliteta metodologije;

• Iskustva podnosioca prijave/podnosilaca prijave;

• Isplativosti finansijskog predloga;

• Posvećenosti etičkim standardima;

• Razumevanja rodno zasnovane diskriminacije i konteksta Kosova.

1. **UGOVOR**

Kosovski centar za studije roda potpisaće ugovor sa izabranim stručnjakom-injom/stručnjacima-injama, koji će sadržati informacije o aktivnostima koje će se sprovoditi, vrednosti ugovora, načinima plaćanja i izveštavanju.